ועדת העבודה והרווחה, כנסת 25, פרוטוקול מספר 104, 2023-10-31 00:00

ישראל אייכלר: שלום, היום יום שלישי, ט' בחשון התשפ"ד

ישראל אייכלר:  ברוכים הבאים לדיון השני היום של ישיבת ועדת העבודה והרווחה

ישראל אייכלר:  על סדר היום נושא מאוד כאוב והוא: היערכות שירותי הרווחה לטיפול בילדים שהתייתמו מהוריהם

ישראל אייכלר:       כשמדובר בילדים, אני חייב להקריא הודעה לפרוטוקול: כידוע ישיבת הוועדה מוקלטת ומשודרת, והפרוטוקול, וגם שידור הישיבה, יפורסמו באתר האינטרנט של הכנסת

ישראל אייכלר:  לפי סעיף 120 לתקנון הכנסת, ניתן באופן חריג לחסות פרטים מזהים של אנשים או דברים שנאמרו בדיון, בין היתר, אם הדבר דרוש לשם הגנה על עניינו של הקטין או חסר הישע, או אם פרסום הפרוטוקול יגרום נזק למוזמן בוועדה או לאדם אחר

ישראל אייכלר:  אבקש להודיע כי ככל שיעלה הצורך ,או שתהיה בקשה לכך, יימחקו מהפרוטוקול המפורסם לעיון הציבור פרטים מזהים של דוברים, או חלקים מסוימים מתוך הדברים שנאמרו לפרוטוקול

ישראל אייכלר:       חבר הכנסת אלי דלל, יושב-ראש הוועדה לזכויות הילד, בבקשה

אליהו דלל: אדוני היושב-ראש, אני רוצה להביע את מורת רוחי ואכזבתי שלא אפשרו לוועדה, שאני עומד בראשה, הוועדה המיוחדת לזכויות הילד, לקיים דיון משותף

אליהו דלל:  אני לא פונה אליך באופן אישי כי אני יודע שיש בינינו יחסים טובים, אבל מאחר ואנחנו בכנסת, במיוחד בימי מלחמה, משתדלים לעשות לא מעט דיונים משותפים, והיה חשוב לעשות דיון משותף, לא אפשרו לי את הנושא

אליהו דלל:  לכן, אני מביע את מורת רוחי על כך

אליהו דלל:      לגבי נושא טיפול בילדים שנותרו ללא הורים - אנחנו ביקשנו את הנושא עוד בתחילת הימים הראשונים ללחימה

אליהו דלל:  אני בכל זאת פה כי הנושא מאוד חשוב לי

ישראל אייכלר:   תודה רבה

ישראל אייכלר:  חשבתי שאתה רוצה לדבר על הנושא

אליהו דלל:   אני אדבר גם על הנושא, אבל היה חשוב לי לומר את הדברים האלה בתחילת דבריי

אליהו דלל:  אני קיבלתי מכתב, ואני רוצה לצטט ממנו כמה דברים כי אני חושב שחשוב להקריא מה שכתוב פה

אליהו דלל:  עולה מפה תמונה מאוד מדאיגה לגבי נושא הילדים

אליהו דלל:  אני אקריא סעיפים ממנו

אליהו דלל:  לא צריך לאן הוא מופנה ומי כתב כי זה בעצם מסביר הכול: משרד הרווחה והביטחון החברתי עמל רבות לרכז אצלו את המידע בנושא, וערך הצלבות עם הנתונים הקיימים בביטוח הלאומי ומשרד החינוך

אליהו דלל:  מנתונים אלה עולה כי ישנם 21 ילדים ב-13 משפחות שנותרו ללא שני הורים, ושירותי הרווחה המקומיים יצרו עימן והציעו את שירותיהן

אליהו דלל:  היום התקיים דיון במרכז השליטה הלאומי לטיפול במשפחות הנעדרים והחטופים, שממנו עלה שמדובר ב-36 ילדים השייכים ל-23 משפחות

אליהו דלל:  כשאומרים "היום", זה היה לפני שבוע

אליהו דלל:       בישיבת המעקב עלה כי הנתונים הקיימים במשרד הרווחה לא הוצלבו עם נתונים הקיימים במשרד הבריאות, הן לגבי מאושפזים והן לגבי נפטרים, אם במהלך האשפוז, ואם שהגיעו לבתי החולים כבר נפטרים, ולא הועברו נתונים ממשרד הביטחון אודות חללי כוחות הביטחון: צה"ל, שב"כ, שב"ס ומשטרה

אליהו דלל:  נוסף על כל אלה, לא הועבר מידע למשרד הרווחה אודות חטופים ונעדרים מכוחות הביטחון

אליהו דלל:  מהאמור עולה כי גם כעת, בחלוף למעלה מ-20 יום מפרוץ המלחמה, טרם הוגשה תמונת מצב מלאה ומדויקת אודות ילדים שנותרו ללא הוריהם

אליהו דלל:  נדגיש כי ההצלבה אינה יכולה להיות חד פעמית אלא מתעדכנת ומוזנת מכל הגורמים הממשלתיים נוכח השינוי האפשרי במצבם של הנעדרים או המאושפזים

אליהו דלל:  מידע זה נדרש באופן מיידי על מנת לאפשר מתן מענים לאותם ילדים על ידי הגופים השונים, ולהבטיח את מיצוי זכויותיהם בטווח המיידי והרחוק

אליהו דלל:       בנוסף, נבקש לעדכן כי לא קיימת חלוקה מוסדרת בין הגופים הממשלתיים בנוגע לאחריות הטיפול והליווי של אותם קטינים שנותרו ללא הוריהם

אליהו דלל:  כך, למשל, עשויים להיות מעורבים בטיפול: ביטוח לאומי, משרד הביטחון, מוקד של משרד הבריאות, מרכז מ

אליהו דלל: ה

אליהו דלל: ל

אליהו דלל: ב למשפחות חטופים ונעדרים, בנוסף כמובן למשרד הרווחה והחינוך

אליהו דלל:  גם ברמת המשפחה, שאמונה על הטיפול בילד, עלה כי קיים ריבוי גורמים מטפלים וגורמי ממשלה הנמצאים בקשר עם המשפחה, ונדרש מתאם בין כולם, וזו הבעיה

אליהו דלל:  אנחנו מטפלים עם כול כך הרבה גורמים, כול כך הרבה משרדי ממשלה, כול כך הרבה חמ"לים, אבל אין אחד שמתכלל, ובסוף הילדים ללא הורים, שהם ילדים קטנים, נפגעים

אליהו דלל:  ויש רצון טוב לחברי הכנסת

אליהו דלל:  לכולם יש רצון טוב

אליהו דלל:  אבל כואב הלב שהנושא הזה לא מתוכלל

אליהו דלל:       לאור האמור לעיל, נמליץ כי ימונה באופן מיידי צוות משימה בראשות גורם בכיר בראשות גורם בכיר אשר יפעל בכפיפות ישירה למנכ"ל משרד הרווחה או לחלופין מנכ"ל משרד ראש הממשלה

אליהו דלל:  הצוות יסדיר את חלוקת האחריות בין הגופים הממשלתיים, יהיה אמון על תיאום וטיפול בכל משפחה בין הגורמים השונים, ויהיה אמון על מיפוי מדויק ומתעדכן של הילדים שנותרו ללא הורים

אליהו דלל:  רק היום הובן כי 16 ילדים לא היו מוכרים במשרד הרווחה, ובכל יום שעובר ייתכן שמתווספים ילדים נוספים

אליהו דלל:       אדוני היושב-ראש, תודה לך שאפשרת לי להקריא את זה

אליהו דלל:  זה דבר שהוא מאוד מאוד חמור

אליהו דלל:  אני, לפחות, ראיתי את המכתב הזה כמכתב שעונה על כל הנושאים שאני רוצה לדבר עליהם, ואני מניח שגם חלק מהמוזמנים פה

אליהו דלל:  תודה

ישראל אייכלר: למעשה, על זה הדיון

ישראל אייכלר:      רקפת עצמון, מנהלת השירות למען הילד, אימוץ, מינהל שירותים אישי, אני, קודם כול, רוצה לשמוע ממך את הנתונים

ישראל אייכלר:  מתפרסמים הרבה מספרים, ואנחנו רוצים לדעת בצורה הכי רשמית במה מדובר

רקפת עצמון: שלום

רקפת עצמון:  ראשית, אתמול מוניתי להיות רפרנטית לנושא של ילדים יתומים על ידי המנכ"ל המשרד שלנו

רקפת עצמון:  אתמול בערב היתה ישיבה של מנכ"לי המשרדים הרלוונטיים כדי להסדיר את מתווה העבודה

ישראל אייכלר: ואת תהיה המתכללת של כל נושא היתומים

רקפת עצמון: כן

אליהו דלל: האם קיבלת גם סמכויות?     

ישראל אייכלר:   כן, כן

ישראל אייכלר:  היא משרד הרווחה

רקפת עצמון: כן, תיכף אסביר איפה אנחנו עומדים

רקפת עצמון:  ברשותכם, אתחיל בנתונים ואז אמשיך

רקפת עצמון:  אני רוצה לומר שני דברים לגבי הנתונים שלנו לפני שאני מוסרת אותם: ראשית, הם נתונים מתוכללים עם הנתונים שיש גם בחמ"לים השונים, גם בפיקוד העורף, גם במשרד החינוך, גם בביטוח לאומי

רקפת עצמון:  סוכם שאנחנו נקבל עכשיו את הנתונים של משרד הבריאות ונשלים, ונקבעה פגישה עם הצבא כדי להשלים נתונים מהצבא, כדי שתהיה לנו תמונת נתונים רחבה

רקפת עצמון:  שנית, אנחנו אוספים נתונים מהיום הראשון של האירוע הזה

רקפת עצמון:  אנחנו ישבנו בחמ"ל ביום הראשון, ומהיום הראשון הדגש שלנו היה על משפחות שבהן יש ילדים שנותרו ללא הורים, בין אם ההורים חטופים, ובין אם ההורים נרצחו או נעדרים

רקפת עצמון:  כלומר, זה לא משימה שהתווספה, זו היתה משימה  מ-day one שאנחנו פועלים  בה

רקפת עצמון:  אנחנו עושים את זה באינטנסיביות רבה משום שמה שנאמר פה הוא מדויק

רקפת עצמון:  הטיפול ביתומים האלה, בתוך כל המשימות האין-סופיות והחשובות של משרד הרווחה, יושב בראש סדרי העדיפויות

רקפת עצמון:  זה ילדים שהמדינה צריכה לתת להם מעטפת, ומייד

רקפת עצמון:      אני אומר נתונים עכשיו: ילדים שנותרו ללא הורים מתחת לגיל 18 - אנחנו מדברים על 20 ילדים

רקפת עצמון:  בתוך ה-20 ילדים, הם נמצאים ב-12 משפחות שונות

ישראל אייכלר: אני רוצה להבין

ישראל אייכלר:  20 ילדים ששני הוריהם נהרגו או שאין להם אב ואם?     

רקפת עצמון: לא

רקפת עצמון:  אני שוב אומרת, אני לא אומרת ילדים ללא הורה

רקפת עצמון:  מתוך ה-20, יש ילד אחד שיש לו הורה חטוף והורה שנרצח, וילד אחד שיש לו רק הורה אחד רשום ואין הורה שני רשום

רקפת עצמון:  אנחנו כרגע בודקים כי כנראה יש הורה שני במדינה בחוץ לארץ

רקפת עצמון:  בעיקרון, זו תמונת המצב לגבי ילדים מתחת לגיל 18

רקפת עצמון:       ילדים מעל גיל 18 - אנחנו גם בחנו צעירים מגיל 18 ועד גיל 25 שנותרו גם הם ללא שום עורף משפחתי - במיפוי שלנו יש 18 ילדים שנמצאים ב-13 משפחות

ישראל אייכלר: 18 ילדים בנוסף ל-20 הילדים האלה?     

רקפת עצמון: בנוסף ל-20, שהם עד גיל 18, יש 18 ילדים מגיל 18 ועד גיל 25, שהם בגירים

רקפת עצמון:  הם לא ילדים, אבל הם צעירים שיש משמעות להישארותם ללא עורף משפחתי

ישראל אייכלר: האם הם התייתמו עכשיו?     

רקפת עצמון: אני מדברת רק על כאלה שנותרו ללא הורה בשל האירועים האחרונים

ישראל אייכלר:   זהו, זו השאלה

רקפת עצמון:   הנתון השלישי שאני רוצה לשים בפניכם זה שבתוך הבדיקות שאנחנו עשינו יש 96 ילדים שהתייתמו מהורה אחד - שנותרו עם הורה, אבל עדיין הם יתומים מהורה אחד - ואלה 96 ילדים שנמצאים ב-47 משפחות

רקפת עצמון:  כמו שאמרתי,  אלו נתונים נכון להרגע

רקפת עצמון:  הנתונים הם דינמיים

רקפת עצמון:  אני לא יודעת מאיפה המכתב שציטטת ממנו, אבל הקראת על 21 ילדים

רקפת עצמון:  ירדה ילדה אחת משום שהיתה אימא לא רשומה, שאיתרנו אותה, ואנחנו יכולים לטפל באימא

רקפת עצמון:  ולכן, היא עברה לרשימה של ילדים שנותרו עם הורה אחד

רקפת עצמון:  אנחנו כל הזמן מטייבים את הנתונים ומדייקים אותם, ומוודאים שאין נתונים חדשים שאנחנו צריכים לקחת בחשבון

רקפת עצמון:  כרגע, נכון לאתמול בערב, אלו הנתונים שיש בידינו על מספר הילדים

רקפת עצמון:  זה בהתייחס למספרים

רקפת עצמון:      בהתייחס לתהליכי העבודה - התחלתי ואמרתי שאתמול בערב- - -      

ישראל אייכלר: מדובר פה בקרוב ל-140 ילדים

רקפת עצמון: כן, נכון

רקפת עצמון:  שוב, בסטטוסים שונים

רקפת עצמון:  לא דומה ילד שהתייתם משני הוריו לבחור צעיר בן 25

רקפת עצמון:  זה סטטוס אחר

רקפת עצמון:  שניהם באובדן נוראי, אבל אלו סיטואציות שיש לנו מעורבות ואחריות אחרת

רקפת עצמון:  אנחנו מרגישים שיש אחריות לכולם

ישראל אייכלר: אבל אתם תטפלו בכולם

רקפת עצמון: הכוונה היא לטפל בכל שלושת האוכלוסיות האלה, בהתאם לצרכים שלהן ובהתאם למשפחות שלהן

ישראל אייכלר: איך?     

רקפת עצמון: בואו נגיע לאיך

רקפת עצמון:  אתחיל בילדים שהם מתחת לגיל 18, 20 הילדים שדיברנו שהם מתחת לגיל 18

רקפת עצמון:  לגבי הילדים האלה יש החלטה על הסדרה דחופה של אומנה טיפולית דחופה לילדים האלה

ישראל אייכלר:   במשפחות

רקפת עצמון:   רגע, אני אתן עוד נתון שהוא מאוד משמעותי

רקפת עצמון:  20 ילדים האלה שהם מתחת לגיל 18 - כולם נמצאים אצל בני משפחה

רקפת עצמון:  מבחינתנו, התוכנית העדיפה היא שילדים יהיו אצל משפחתם

ישראל אייכלר:   אומנה אצל הקרובים

רקפת עצמון:   בדיוק

רקפת עצמון:  ולכן, יש הסדרה של אומנה אצל הקרובים, כשהמשמעות של ההסדרה היא גם ליווי וגם תמיכה, וגם אפשרויות למתן סיוע כלכלי למשפחות בהסדרה של השהות שלהם שם

רקפת עצמון:  כמובן בתיאום עם הביטוח הלאומי, שגם הוא חלק מהסדרה כי לילדים האלה יש זכויות במקומות שונים

ישראל אייכלר: כל הילדים האלה הם מהדרום, נכון?     

רקפת עצמון: לא

רקפת עצמון:  יש לומר, כל הילדים האלה יתומים בעקבות האירועים בדרום

ישראל אייכלר:   בדרום

ישראל אייכלר:  לזה אני מתכוון

רקפת עצמון:    יש ילדים שהוריהם היו במסיבה, והם לא היו בדרום, ועדיין הם יתומים

ישראל אייכלר: אני התכוונתי לאירועים בדרום

רקפת עצמון: אז כן

רקפת עצמון:  אבל אני עושה את ההבחנה כי זה אכן כולם יתומים בשל האירועים בדרום

רקפת עצמון:  אבל יש בקבוצה הזו ילדים שההורים היו במסיבה, והם לא היו חלק מהאירועים בעצמם אלא רק יתומים מהאירוע

רקפת עצמון:  אני אומרת את זה משום שצריך לקחת בחשבון שהמשפחות בהן אנחנו מטפלים, אנחנו ברוב המקרים מדברים על ילדים שחוו, מעבר לאובדן המאוד קשה, טראומה בעצמם, ושהמשפחות שמגדלות אותם גם הן משפחות בטראומה

רקפת עצמון:  חלק מהמשפחות היו באירועי הדרום, וחלק מהמשפחות איבדו בן משפחה יקר באירועי הדרום

רקפת עצמון:  אנחנו מבינים שמדובר פה במורכבות על מורכבות ועל מורכבות, ואנחנו מסתכלים על כל המעגלים

ישראל אייכלר: כלומר, אלה שעושים את האומנה גם צריכים סיוע

רקפת עצמון: ללא ספק

רקפת עצמון:  הם צריכים, ומגיע להם, ואנחנו מכווננים לתת עזרה לכל המערכת

רקפת עצמון:  בנוסף, על כל הילדים, על כל 20 הילדים מתחת לגיל 18, נכנס עובד סוציאלי, וברוב המקרים גם כבר היה עובד של הביטוח הלאומי

רקפת עצמון:  הביטוח הלאומי יכול לפרט

רקפת עצמון:  המערכת עובדת

רקפת עצמון:  אנחנו בקשר איתם, אנחנו בוחנים את הצרכים

רקפת עצמון:  חלק מהילדים כבר התחילו מערך טיפולי, חלק מהמשפחות כבר התחילו מערך טיפולי

רקפת עצמון:  העבודה נעשית כל הזמן, ובאינטנסיביות, ואופן מיידי

רקפת עצמון:       תפיסת העולם שלנו אומרת שני דברים: ראשית, כן איך אפשר להסדיר

רקפת עצמון:  זאת אומרת, כשיש צורך, התשובה היא: בואו נראה איך עוזרים, ועכשיו נבדוק איך אפשר להסדיר

רקפת עצמון:  והדבר השני, משפחות שעברו את סך הטראומות שאנחנו מדברים כרגע - אי אפשר להציף אותן בגורמי טיפול וגורמי התערבות, ואנשים שונים שנכנסים

רקפת עצמון:  הם מתקשים להחזיק את רציפות כל התפקידים

רקפת עצמון:  ולכן, הוחלט, כבר בחמ"ל המאוחד, ואחר כך אושרר אתמול בישיבת מנכ"לים, שיהיה לכל משפחה גורם מתכלל אחד, שהוא העובד הסוציאלי שמלווה את המשפחה, והוא יעזור לכל הגורמים הטיפוליים להיות חלק מהמערך

רקפת עצמון:  אבל המשפחה לא תצטרך שכל פעם ייכנס מישהו ויסביר מה הוא עוזר, אלא הוא יחזיק עבורם את הידע ויכוון אותם לכל גורמי המקצוע הרלוונטיים לטיפול במשפחה

ישראל אייכלר: והוא גם יהיה בקשר עם משרדי הממשלה השונים שצריכים לטפל

רקפת עצמון: לגמרי, כמתכלל

ישראל אייכלר:   המשפחה לא תצטרך לרוץ ממשרד למשרד

רקפת עצמון:   היא לא תצטרך לרוץ

רקפת עצמון:  היא תצטרך לעשות פעולות מקצועיות

רקפת עצמון:  יכול להיות שהיא תצטרך ללכת למשרד

רקפת עצמון:  אבל היא תדע לאן היא צריכה ללכת, למי

ישראל אייכלר: אבל האיש הזה צריך ללוות אותם ולדאוג לזה, כי מדובר פה בילדים     

רקפת עצמון: נכון, זו תפיסת העבודה

רקפת עצמון:  מדובר במבוגרים שקיבלו אסמכתה לטפל בילדים

רקפת עצמון:  אנחנו נעזור למבוגרים האלה לטפל הכי נכון והכי פשוט, עם הסרת מקסימום החסמים שנצליח להסיר בדרך

רקפת עצמון:  כי באמת מגיע למשפחות האלה להיות מסוגלות להיכנס לאיזשהו מסלול שמאפשר להן להתחיל לטפל בטראומה

ישראל אייכלר: האם יש לכם נתונים, או שזה סודי ולכן לא שאלתי, לגבי ילדים חטופים?      

רקפת עצמון: יש נתונים לגבי חטופים

רקפת עצמון:  גם לגביהם אנחנו מתואמים

רקפת עצמון:  אני חושבת שזה לא נכון באופן הזה כרגע לדבר על הנתונים האלה פה

רקפת עצמון:  אנחנו מתואמים עם הצבא, שמרכז את הטיפול בחטופים, לגבי כל הילדים החטופים

ישראל אייכלר:   האם סיימת את הפתיח?      

רקפת עצמון:   סיימתי את הפתיח, עוד לא אמרתי את המערך הטיפולי

ישראל אייכלר:   לפני זה, אני רוצה לאפשר לחברת הכנסת צגה מלקו

צגה מלקו: אדני היושב-ראש, אדוני יושב-ראש הוועדה השני, זה באמת נושא מאוד מאוד חשוב וכואב

צגה מלקו:  זה מאוד מאוד עצוב

צגה מלקו:  השאלה שלי היא לגבי משפחת אומנה

צגה מלקו:  למשל, יש כאלה שאין להם קרובי משפחה מדרגה ראשונה

צגה מלקו:  מי לוקח את זה במקרה כזה? במקרים אחרים ראינו שמפזרים אותם

צגה מלקו:  איך אתם ערוכים במקרים שבהם אין להם קרוב משפחה מדרגה ראשונה ושנייה, כמו: סבא, סבתא, דודים? איך אתם ערוכים במקרה שיהיו כאלה שירצו גם להישאר לבד?     

רקפת עצמון: ילדים לא יכולים להישאר לבד

רקפת עצמון:  הדיון הזה הוא בעניינם של ילדים

רקפת עצמון:  ילדים לא נשארים לבד

רקפת עצמון:  עד גיל 18, לפי חוק, אנחנו חייבים לדאוג להם

צגה מלקו: לא

צגה מלקו:  הכוונה שלי היא לביחד

רקפת עצמון:   כתפיסה, אנחנו לא מפרידים בין אחים, אלא אם כן יש סיבה שקשורה לטובתו של ילד ספציפי

רקפת עצמון:  הכוונה היא להשאיר ילדים ביחד

ישראל אייכלר:   את מדברת על בני משפחה, על שני אחים

רקפת עצמון:   לא

רקפת עצמון:  קודם כול, אני מדברת על אחים

רקפת עצמון:  אחים נשארים ביחד

רקפת עצמון:  וחוץ מזה, אנחנו מבקשים

רקפת עצמון:  כל 20 הילדים נמצאים אצל בני משפחה בדרגה משמעותית

רקפת עצמון:  לפעמים זה דודים, שזה אולי מעגל טיפה יותר רחב

אליהו דלל: זאת אומרת, את אומרת שלכולם יש פתרון כרגע

רקפת עצמון: לכולם יש פתרון אצל בני המשפחה, וזו תפיסת העבודה

רקפת עצמון:  אנחנו מנסים

רקפת עצמון:  ואם זה לא יהיה אצל בן משפחה מאיזושהי סיבה, חלילה, כי עד עכשיו הצלחנו שיהיו לכולם בני משפחה, אנחנו נמצא אדם שמכיר את הילדים ומסוגל לתת להם איזושהי רציפות והמשכיות

רקפת עצמון:  הסיפור של רציפות והמשכיות הוא חלק מהטיפול בילדים האלה

רקפת עצמון:  אנחנו אוחזים את זה באופן מאוד מאוד ברור

רקפת עצמון:  זו התפיסה המקצועית, וזה מה שמנחה אותנו בפעולות המקצועיות שאנחנו עושים

ישראל אייכלר:   תודה רבה

ישראל אייכלר:      תאיר ראובחין, רפרנט רווחה, משרד האוצר, בבקשה

תאיר ראבוחין: שלום

תאיר ראבוחין:  אין לי מה להוסיף

תאיר ראבוחין:  אנחנו נמצאים בקשר רציף עם המשרדים, משרד הרווחה ועם המשרד, ונותנים מענה לכל הדברים

תאיר ראבוחין:  עד היום לא היה שום דבר שהמשרד העלה ולא ניתן מענה תקציבי מיידי

ישראל אייכלר: זאת אומרת, אין שאלות של תקציב בעניין הזה

תאיר ראבוחין: לא שאני מכירה

תאיר ראבוחין:  וככל שכן, אז אני כאן, וגם מכירים

ישראל אייכלר: עו"ד מיכל גולד, משרד המשפטים, מה התרומה שלכם לעניין, ואיך אתם עוקבים אחרי זה?     

מיכה גולדמן: אני מתאמת ממשלתית לזכויות ילדים ונוער

מיכה גולדמן:  אדוני דיבר פה על תיאום בין המערכות

מיכה גולדמן:  מכיוון שאנחנו בוועדת העבודה והרווחה, אני אומרת את זה בכל מקום שאני מגיעה, וחשוב לי להגיד גם פה, אני חושב שמשרד הרווחה מהיום הראשון של האירוע תפקד בצורה שכולנו כמדינה יכולים להיות גאים בה - ההגעה למלונות, הבנת האירוע

מיכה גולדמן:  אני אומרת את זה באמת בהתרגשות

מיכה גולדמן:       כיוון שאנחנו באירוע, שלא נתקלנו כמוהו, והוא באמת מביא אותנו למצבים שלא הכרנו, יש לנו גם התמודדויות שלא הכרנו אותן לפני

מיכה גולדמן:  אנחנו קיימנו כמה ישיבות בנושא הזה עם כל הגורמים

מיכה גולדמן:  התחלנו במיפוי הגורמים

מיכה גולדמן:  והאמת, יש גם את משרד הביטחון לגבי מי ש - - -     

ישראל אייכלר:   האם כל התופעות שאנחנו לא ידענו, ושלא נדע לעולם, מכוסות בחקיקה לגבי איך אתם מסדירים מבחינה משפטית את האומנות ואת השייכות ואת המשפחה והקרבה?     

מיכה גולדמן:   יש שאלות שהן עדיין לא פתורות בעיניי

מיכה גולדמן:  אני חושבת שהדבר הראשון שהיה חשוב, וזו היתה הישיבה שחברתי שציינה פה אתמול גם עם מנכ"ל משרד הרווחה, גם עם מנכ"ל משרד המשפטים, וגם עם הסמנכ"לית של משרד ראש הממשלה, וכל הגופים הרלוונטיים, היתה הסכמה והסמכה של רקפת, חברתי פה, להיות פה אמונה על הדבר

מיכה גולדמן:  אנחנו נסייע לה בכל מה שיעלה ויידרש

מיכה גולדמן:  יש פה כמה רמות

מיכה גולדמן:  לגבי רמת הנתונים - חשוב להגיד שאלו נתונים שמתעדכנים כל הזמן

מיכה גולדמן:  לצערנו, יש סטטוסים שיכולים להשתנות

מיכה גולדמן:  אם זה מאושפז שיכול להפוך ל - - -     

רקפת עצמון: שהחלים ויכול לקבל את הילד לגדל

מיכה גולדמן:   נכון, תודה

ישראל אייכלר: לזה אנחנו שואפים

מיכה גולדמן: זו השאיפה

מיכה גולדמן:  וגם ברמה של חלוקת האחריות בין המשרדים, וגם ברמה של טיפול במשפחה

מיכה גולדמן:  היתה הסכמה שהכול ייעשה דרך עו"ס אחד, ושכולם יהיו סביבו

מיכה גולדמן:  עולות כבר שאלות, ואני מניחה שיעלו עוד

מיכה גולדמן:  לכן, אנחנו ממש בצוות משותף

ישראל אייכלר: זה מאוד חשוב

ישראל אייכלר:  באופן כללי, מישהו פעם אמר: אם אתה רוצה לעשות איזושהי עסקה, אל תביא עורכי דין כי הם תמיד יימצאו מה הבעיה

ישראל אייכלר:  אני מקווה שמשרד המשפטים עובד פה יחד עם משרד הרווחה, ושאם יש בעיה אז תפתרו אותה מייד

רקפת עצמון: צריך לומר שיש התגייסות מלאה

רקפת עצמון:  יש התגייסות ומחויבות מלאה

רקפת עצמון:  אני חושבת שאנחנו מסירים הרבה מאוד חסמים שאולי בשגרה היה לוקח לנו יותר זמן

רקפת עצמון:  הדברים נעשים מתוך הבנה שאין לנו זמן, שצריך למצוא פתרונות מיידיים, שצריך להוריד חסמים במקומות שבהם אפשר

רקפת עצמון:  אני חושבת שכל מי שישב בישיבה אתמול היה מחויב לדבר הזה

אליהו דלל: ציינת את נושא השגרה

אליהו דלל:  בשגרה אנחנו בוחרים את משפחות האומנה עם כל מיני קריטריונים וכו'

אליהו דלל:  פה אנחנו לא בוחרים

אליהו דלל:  אבל האם יש מצב שישנן שתי משפחות שרוצות את אותו יתום? ואם כן, מה עושים?     

רקפת עצמון: מתך 12 משפחות שמגדלות ילדים, ושוב, לא יתומים, ילדים ללא הורים, כי חלקם יתומים וחלקם לא, ואני מקפידה בדיוק הזה, לא כל ה-20 הם ללא שני הורים, מתוך 12 המשפחות יש שמונה שהגיעו להסכמה משפחתית, וארבע שעדיין לא הגיעו להסכמה

רקפת עצמון:  שירותי הרווחה נכנסו, והם מסייעים להם להגיע להסכמה

רקפת עצמון:  ואם המשפחה לא תגיע להסכמה, נצטרך להכריע במסגרת תפקידנו בחוק

ישראל אייכלר: כלומר, משפחות אומנה שעובדות איתכם כל השנה

רקפת עצמון: לא, לא

רקפת עצמון:  לא קשור לאומנה כי כולם בני משפחה שלא הוכרו באומנה קודם

ישראל אייכלר: אז השאלה שלי לא הובנה

ישראל אייכלר:  אני הבנתי מדברייך שיש משפחות שרוצות, הילד רוצה

ישראל אייכלר:  הוא במקום טוב וכולם יכולים לעזור לו

ישראל אייכלר:  אמרת יש משפחות שעדיין לא הגיעו להסכמות, ואז אמרת שאם הן לא יגיעו להסכמה, אז אתם תפעלו לפי המקצועיות שלכם

ישראל אייכלר:  לכן התכוונתי לשאול האם יש לכם משפחות אומנות, שאתם עובדים ומכירים אותן, שהן מתאימות למקרה שלא תהיה הסכמה

רקפת עצמון: יש לנו, מערך האומנה ערוך למשפחות

רקפת עצמון:  אבל עדיין הבחירה תהיה ככל האפשר בין בני משפחה ולא זרים

ישראל אייכלר:   זה ברור

רקפת עצמון:   אני מאמינה שגם במקומות שיש אי הסכמה נצליח להגיע לבן משפחה שיקבל את הילד

ישראל אייכלר: תודה רבה

ישראל אייכלר:      הגברת רות פרמינגר, ראש עמותה לנפגעי פעולות איבה

רותי פרמינגר: אני לא ראש העמותה, אני יושבת-ראש ועדת חקיקה של ארגון נפגעי פעולות איבה

ישראל אייכלר:   סליחה

ישראל אייכלר:  אייבי מוזס הוא היושב-ראש

רותי פרמינגר:   נכון, אייבי מוזס הוא יושב-ראש העמותה

ישראל אייכלר:   האם יש לכם ניסיון במקרים כאלה? בוודאי לא בכמויות כאלה, אבל יש לכם ניסיון

רותי פרמינגר:   כן

רותי פרמינגר:  חברים אצלנו 119 יתומים משני הורים, לא מהמלחמה אלא מפיגועים, ו-3,190 יתומים

רותי פרמינגר:  יש לנו ניסיון, לצערי הרב

רותי פרמינגר:  זה מהותית שונה מנכי צה"ל

רותי פרמינגר:  אנחנו תמיד תמיד תמיד צמודים עם נכי צה"ל, אבל זה שונה כי זה רצח של אזרחים ושל הורים, ולכן נותרים כול כך הרבה

רותי פרמינגר:  גם אצל ארגון נכי צה"ל יש כמדומני שניים

רותי פרמינגר:  אבל אצלנו זה משמעותי בגלל אופי פעולות האיבה

רותי פרמינגר:      אני, קודם כול, רוצה להגיד בשבחו של הביטוח הלאומי, של מחלקת איבה ושיקום

רותי פרמינגר:  כידוע לכם, פתחנו חמ"ל מהיום הראשון של המלחמה

רותי פרמינגר:  כמי שמנהלת שם את הדברים המורכבים, אני מוכרחה לומר שפנו אלינו משפחות שישבו שבעה על ההורים, ואז נותרו הילדים, והם ביקשנו מאיתנו לסייע

רותי פרמינגר:  כמובן שאנחנו מוגבלים ביכולת, אבל אנחנו עובדים בצמידות מאוד הדוקה עם הביטוח הלאומי

רותי פרמינגר:  אנחנו מקבלים את שמות העובדות הסוציאליות

רותי פרמינגר:  אנחנו מדברים איתן ומציגים להן את הנושאים שההורים או הסבא והסבתא מציגים בפנינו

רותי פרמינגר:  אנחנו משתדלים באמת, ככל שאנחנו יכולים, לתת מענה ללוות אותם

רותי פרמינגר:  אנחנו מבקרים אותם, אנחנו גם נותנים להם שי וקצת צעצועים, ויושבים ומדברים איתם, וכן הלאה

רותי פרמינגר:  משתדלים להיות להם בית

רותי פרמינגר:  תזכרו שנפגעי פעולות איבה הוא הארגון שכולם חברים אצלנו בארגון

רותי פרמינגר:  אני באמת יכולה להגיד שהנושאים האלה הם בראש מעיינם של האנשים שמטפלים בזה בביטוח לאומי

רותי פרמינגר:  אנחנו עובדים בשיתוף פעולה מלא

רותי פרמינגר:  אנחנו קשובים, וכשאנחנו מתבקשים לסייע אנחנו נמצאים שם

רותי פרמינגר:      אנחנו נמצאים עכשיו בפיק הכי גבוה, הכול חשוף, כולם באמת מתגייסים ועובדים ולא משאירים ללא מענה

רותי פרמינגר:  אבל האבק ישקע קצת, ולאט לאט האנשים יכנסו לשגרת חיים

רותי פרמינגר:  זה טבע האדם

רותי פרמינגר:  אנחנו שם כדי לתת להם את הסיוע במקום שזה נתקע, עם כל האהבה וההבנה שהמשרדים באמת קשובים לטפל

רותי פרמינגר:  אנחנו שם לכל סיוע, וגם לכם

ישראל אייכלר:   תודה רבה

ישראל אייכלר:       עו"ד וינדמן, המועצה הלאומית לשלום הילד, בבקשה

ורד וינדמן: תודה רבה, אדוני

ורד וינדמן:  תודה רבה לחבר הכנסת דלל, יושב-ראש הוועדה לזכויות הילד

ורד וינדמן:  בתור נוכחת קבועה בוועדה לזכויות הילד, אני מכירה בחשיבות הגדולה של המיקוד בילדים ובשיתוף הפעולה בין הוועדות

ורד וינדמן:      שלושה משפטים על הפרספקטיבה שלי על הדבר הנורא מכול שקרה בשבת השחורה וההשלכות על הילדים היתומים, ולהוסיף כמה שאלות מהצד שלי בהמשך לדברי אדוני היושב-ראש

ורד וינדמן:  אני חושבת שהוא שאל שכדאי להתעכב עליהן

ורד וינדמן:  לא צריך לומר לכל הנוכחים פה, אבל צריך לומר בקול ברור שמדינת ישראל מעולם לא התמודדה עם אירוע בסדר גודל כזה

ורד וינדמן:  אנחנו חיים ברגע היסטורי

ורד וינדמן:  למרות שמדינת ישראל היא מדינה למודת טראומות ושכול, עם אירוע בסדר גודל כזה מעולם לא התמודדנו

ורד וינדמן:  אני אומרת את זה כי חשוב שגם המענים שמדינת ישראל מציעה לילדים, צריכים להיות גם הם בסדר גודל אחר

ורד וינדמן:  ואמרה רקפת, במילים אחרות, יש גלי הדף

ורד וינדמן:  זאת אומרת, הילדים מתמודדים גם עם החוויה שלהם כניצולי הטבח

ורד וינדמן:  המשפחות בהן הם נמצאים מתמודדות עם הטראומה הגדולה

ורד וינדמן:  המטפלים שמטפלים בהם מתמודדים בעצמם עם טראומה, וגם זה דבר שצריך לתת עליו את הדעת

ורד וינדמן:  ולכן, כל הדברים האלה צריכים לקבל טיפול

ורד וינדמן:       יש שאלה אחת שאני רוצה שנדון בה בישיבה החשובה הזו, והיא באמת איזה מענים טיפוליים בהקשר של הטראומה מקבלים גם הילדים, גם המשפחות וגם המטפלים

ורד וינדמן:  אני שמה את זה על השולחן כי יש לזה חשיבות גם עבור הילדים עצמם - זו שאלה ראשונה

ורד וינדמן:      שאל אדוני על המספרים

ורד וינדמן:  השאלה השנייה היא כמה משפחת אושרו כאומנה, וגם איזה סמכויות יש כרגע למשפחות האומנה מבחינת, למשל, מתן טיפול רפואי לאותם ילדים שצריכים טיפול רפואי

ורד וינדמן:  הרי אנחנו יודעים משפטית שאם אין אפוטרופוס לילדים לקבל טיפול רפואי, למשל, זו בעיה כי צריך הסכמה לטיפול רפואי

ורד וינדמן:  מה קורה עם התגמולים, למשל, שצריך לקבל? מי מקבל? כי משפחות האומנה הן ככלל אפוטרופוסים לגוף ולא לרכוש

ורד וינדמן:  האם יש להן סמכות לקבל את הגמלה? כל השאלות האלה, החל מסמכויות של טיפול רפואי, וכלה בסמכויות לקבל את הזכויות שמגיעות לילדים יתומים, הן שאלות שלדעתי חשוב שהדיון יתייחס אליהן

ורד וינדמן:      סוגיה אחרונה בהקשר הזה

ורד וינדמן:  אמרה רקפת שיש גורם אחד שמתכלל - בעיניי, ואמר את זה גם חבר הכנסת דלל, אחד הדברים החשובים ביותר בגלל ריבוי הגורמים

ורד וינדמן:  חשוב להבין מה עושה אותו גורם מתכלל, ואיך הוא מסייע באמת למשפחות

ורד וינדמן:  לא מספיק שיהיה גורם אחר שהוא בקשר עם המשפחה, אלא איך הוא מסייע להן במימוש הזכויות שלהן, ובמתן המענה הכוללני לצרכים שלהן

ישראל אייכלר: לגבי הסעיף של טיפול רפואי - אני מניח, סתם, בלי לדעת, שבדרך כלל למשפחת אומנה יש סמכות לגבי טיפול רפואי, נכון? אם היא צריכה לבוא לטיפול עם ילד האומנה לבית החולים, אני בטוח שלא אומרים לה: לא, לכו תביאו אפוטרופוס שיחתום

רחל איגר לוין: רחל לוין איגר, אני מנהלת שירות ילדים ולמשפחות אומנה במשרד הרווחה

רחל איגר לוין:  למשפחת אומנה יש סמכות לנהל את שגרת היום יום של הילד, כולל טיפול רפואי שבשגרה

רחל איגר לוין:  אנחנו כרגע גם דואגים להסדרה שהמשפחות יקבלו אפוטרופסות לגוף כדי שהן יוכלו לתת החלטות לגבי הטיפול בילדים גם מעבר למה שכתוב בחוק האומנה

ישראל אייכלר: אוקיי

ישראל אייכלר:  נשאל אחר כך את הביטוח הלאומי לגבי הרכוש

רותי פרמינגר: לגבי נושא האפוטרופוס לענייני גוף - אני מאוד אשמח שאם יהיו איזשהם קשיים בנושא הזה, תפנו לוועדה, כי מהניסיון שלנו עם הוועדה, הוועדה תקצר את כל ההליכים

רותי פרמינגר:  כי, לדעתי, זה הליך שצריך להיכנס בחקיקה

רותי פרמינגר:  ואם זה מתעכב - - -     

קריאות:   לא, לא

רותי פרמינגר:    ואם לא, אנחנו נשמח כי ההיתר הזה הוא מאוד מהותי

רקפת עצמון: יש פסק דין של בית משפט של אפוטרופסות

רקפת עצמון:  זה מטופל במסלולים מקבילים

רקפת עצמון:  גם האפשרות שהמשפחה תטפל בילד, גם הסדרת הכספים שהמשפחה צריכה לקבל כדי לעזור לה להתמודד עם הצרכים של הילד, גם הסדרת אפוטרופסות לענייני גוף, וגם הסדרה של אפוטרופסות זמנית לענייני רכוש

רקפת עצמון:  אנחנו מטפלים בכל הנושאים האלה במקביל

רקפת עצמון:  הסידור כרגע הוא סידור זמני לשלושה חודשים, שבמהלכם אפשר יהיה להתבונן על הטווח הרחוק, על ביתו הקבוע של הילד, ולהחליט איך ממשיכים

רקפת עצמון:  זאת אומרת, הנושאים האלה נמצאים כבר בתוך טיפול כשגרה בהתבוננות שלנו במתווה העבודה ל-20 הילדים האלה

ורד וינדמן: והכול בית המשפט מסדיר

ורד וינדמן:  זה לא דורש תיקונים

רקפת עצמון: לא דורש תיקונים

ורד וינדמן:   חוק האומנה אומר דברים אחרים, כפי שרחל - - -     

ליאת יעקובוביץ: לא

ליאת יעקובוביץ:  ליאת יעקבוביץ, ייעוץ וחקיקה, משרד המשפטים

ליאת יעקובוביץ:  להבנתי, משרד הרווחה עובד עכשיו על פי חוק הכשרות המשפטית והאפוטרופסות

ליאת יעקובוביץ:  פנו לבית משפט לענייני משפחה וביקשו למנות עבור אותם קטינים אפוטרופוס זמני

קריאה:   וזה קרה כבר

רחל איגר לוין:   זה קורה, וגם - - -     

רקפת עצמון:   זה בתהליך

ישראל אייכלר: זאת אומרת, זה מכוסה מבחינה משפטית, ואין צורך ב - - -     

רקפת עצמון: אנחנו בתהליך

רקפת עצמון:  עבור חלק מהילדים זה קרה, וחלק מהילדים מחכים להחלטה שיפוטית, וחלק מהילדים זה כבר בשלבי הכנה כדי שזה יקרה

ישראל אייכלר:   אבל החקיקה הקיימת - - -     

ליאת יעקובוביץ:   זה כבר היום לפי חוק הכשרות המשפטית

ישראל אייכלר:   והתקנות קיימות

רחל איגר לוין: כן

ליאת יעקובוביץ:   ההליך הרגיל למינוי

ישראל אייכלר: נציגת הביטוח הלאומי, השאלה השנייה של עו"ד וינדמן מהמועצה לשלום הילד היתה לגבי הרכוש של הילדים האלה

ישראל אייכלר:  אני מבין שהביטוח הלאומי הוא זה שמטפל בזכויות הילדים

שרון ניר: שרון טימר, אגף השיקום, המוסד לביטוח לאומי

שרון ניר:  אנחנו מטפלים ביתומים בכלל, וגם ביתומים משני הורים

שרון ניר:  אנחנו מטפלים

שרון ניר:  אנחנו נכנסים, גם בעבר, וכמובן גם עכשיו, בתיאום עם משרד הרווחה

שרון ניר:  אציין כאן שהעובדים הסוציאליים של משרד הרווחה הם בהחלט הגורם המתכלל ברמה של משפחה כרגע, והכניסה של עובדים שלנו היא בתיאום עם העובדים הסוציאליים, שכבר היום נמצאים במשפחה, באמת כדי לא לבלבל ולהציף באנשים

ישראל אייכלר: היא דיברה לגבי זכויות כספיות

שרון ניר: ליתומים בכלל, וליתומים משני הורים, יש זכויות כספיות כמו תגמול שישתלם להם לאורך כל חייהם ותגמולים נוספים, ויש להם הרבה מאוד זכויות והטבות אחרות שהן מתפתחות לאורך החיים, בגיל ילדות, והזכויות האלה ממשיכות אחר כך בגיל בגרות, לסיוע בתחומי החיים השונים

שרון ניר:  כל הסל הזה כרגע, ויש לנו בעיקר ילדים צעירים שדיברנו עליהם, ההתחלה היא מהזכויות ומההטבות שיש בגיל הצעיר

שרון ניר:  יש גם להורים המגדלים, האומנה הקבועה שתיקבע בהמשך על-ידי משרד הרווחה

שרון ניר:  גם למגדלים עצמם יש תגמול, למגדל הראשי ולמגדל המשני

שרון ניר:  זה בעצם פיצוי על אובדן ההכנסה בעקבות הטיפול

צגה מלקו: מה זה מגדל ראשי ומגדל משני?     

שרון ניר: אם יש דודים או סבים - שניים, דוד ודודה, על-פי החוק זה נקרא מגדל ראשי, ויש מגדל משני

שרון ניר:  בהתאם לגיל הילדים, מספר הילדים שנמצאים אצלם, יש תגמול לראשי, ובחלק מהזמן גם לבן הזוג, למגדל השני

שרון ניר:  זה אותה משפחה

שרון ניר:  גם למגדלים יש זכויות

שרון ניר:  אנחנו מסייעים, בהתאם לצורך, בטיפול להורים, לילדים הביולוגים של המשפחה האומנת

שרון ניר:  זה סיטואציה מורכבת לאחד שתי משפחות גרעיניות שונות, גם בלי המורכבות שציינה קודם לכן רקפת של היותם חשופים לטראומה, שחלקם פליטים כי אין להם בתים לחזור אליהם

שרון ניר:  אנחנו מלווים גם את המשפחות האומנות על פי חוק, ומלווים את היתומים לכל חייהם

שרון ניר:  אנחנו מלווים אותם גם כשהם יתגברו ויעמדו על רגליהם

שרון ניר:  הם זכאים לכל חייהם לסיוע כספי והטבות נוספות

רותי פרמינגר: אדוני, הביטוח הלאומי תיקן את החוק לפני כמה שנים

רותי פרמינגר:  עד לפני כמה שנים לא היו שום זכויות עדיפות ליתומים משני הורים

רותי פרמינגר:  בוועדה הזו תיקנו את החוק

רותי פרמינגר:  כל מה שעכשיו אמרת, לא היה קודם לגבי יתומים משני הורים

רותי פרמינגר:  היו לנו כבר יתומים שגידלו לבד את האחים שלהם, בלי התקציבים של ביטוח לאומי

רותי פרמינגר:  ואני שמחה שאנחנו במצב שאנחנו כבר אחרי התיקון הזה

ישראל אייכלר: אני רוצה לציין משהו בדיון הזה לעומת הדיון הקודם שהיה לנו הבוקר

ישראל אייכלר:  דיברנו על מפונים

ישראל אייכלר:  לפי כל הדוברים, הבעיה המרכזית היא חוסר תכלול בין משרדי הממשלה

ישראל אייכלר:  בדיון הזה, כנראה מפני קדושת האירוע, אנחנו מוצאים שיש פה תיאום מוחלט בקרב כל הגורמים

ישראל אייכלר:  זו הפתעה לטובה

ישראל אייכלר:  הם מפרגנים האחד לשני

ישראל אייכלר:  מדובר באותם משרדים שבבוקר לא היתה ביניהם כול כך הסכמה מי אחראי ולמה, וכל אחד זרק על השני ועל השלישי

ישראל אייכלר:  כי יש גורם מתכלל

אליהו דלל: זה רק בימים האחרונים, זה מה שחשוב

אליהו דלל:  מתי קיבלת את המנדט?     

ישראל אייכלר:   אתמול

אליהו דלל:   יפה

צגה מלקו:   משמח לשמוע את זה

רקפת עצמון: אתמול קיבלתי את המנדט, אבל אני מטפלת בזה שלושה שבועות

אליהו דלל:   יפה מאוד

ישראל אייכלר: כמובן, אחרת אני מניח שלא היו נותנים לך את התפקיד

ישראל אייכלר:       יונתן בוגט, בבקשה

יונתן בוגט: יוני בוגט, מנכ"ל עמותת מכון סאמיט

יונתן בוגט:  מכון סאמיט מפעיל את שירותי האומנה בלעדית בדרום הארץ

יונתן בוגט:  כרגע אנחנו מלווים 120 משפחות בעוטף, כולל משפחות מאשקלון

ישראל אייכלר: לפני המלחמה?     

יונתן בוגט: כן

יונתן בוגט:  לפני המלחמה ובתוך המלחמה

יונתן בוגט:  אנחנו מלווים את המשפחות האלה שפזורות

יונתן בוגט:  חלקן בבתי מלון או אצל קרובים שלהם בכל הארץ, וחלק נשארו בשדרות, בנתיבות, בלי ממ"דים, ואנחנו מוציאים צוותים כדי לפגוש אותם

יונתן בוגט:       אני רוצה להתייחס לגורם המתכלל

יונתן בוגט:  לפי חוק האומנה, כשהילד הזה יעבור לאומנת קרובים, הגורם המתכלל יהיה הארגון המפעיל את האומנה

יונתן בוגט:  יש לנו צוותים שיצטרכו גם לפנות לביטוח הלאומי, גם לדאוג לכספי המשפחה והילד, גם לדאוג לטיפולים עבור הילד, וגם לדאוג לטיפולים של המשפחה

יונתן בוגט:  זה התפקיד שלנו לפי מנדט של המדינה

יונתן בוגט:  הדבר שמעכב את זה זה שאנחנו צריכים שהילדים האלה כבר יוכרו כאומנה

יונתן בוגט:  אני מבין שיש הרבה עבודה, אבל גורם הזמן הוא הגורם הכי חשוב לילדים האלה שעוברים עוד פעם טראומה

יונתן בוגט:       דיברתי אתמול עם רכזת הטיפול במרחב אשכול

יונתן בוגט:  היא במצוקה גדולה לגבי ארבעת הילדים האלה שיש ריבים לגבי קרובי המשפחה

יונתן בוגט:  היא שמעה שאני בא לוועדה

יונתן בוגט:  היא אמרה: תצעק שם שהילדים האלה ישנים יום אחד בבית כזה ויום אחד בבית כזה

יונתן בוגט:  יום אחד הדודה מאכילה, ויום אחד הבן דוד מאכיל

יונתן בוגט:       אני עמותה, וכבר גייסתי כספים לטובת המשפחות האלה

יונתן בוגט:  יש לי מעטפת של מטפלים ומשאבים כדי להעניק להם את הטיפול שמגיע להם

יונתן בוגט:  יש לי צוותים שיכולים לתכלל את כל מה שמדובר פה

יונתן בוגט:  אנחנו רק צריכים את ההכרה המשפטית שהם משפחות אומנה

יונתן בוגט:  והדבר הוא עוד יותר חמור לגבי אותם ילדים שכרגע יש ריב בין הקרובים

יונתן בוגט:  אין זמן

יונתן בוגט:  אנחנו עושים נזק משני על הנזק והטראומה לילד יתום שעבר עכשיו את הטראומה וישן יום אחד במיטה אצל הדוד ויום אחד במיטה אחרת

יונתן בוגט:  אני קורא פה למהירות

ישראל אייכלר: אתה מדבר על ארבע ילדים בשתי משפחות

יונתן בוגט: כן, אבל גם על הילדים האחרים

יונתן בוגט:  זה שהם פוגשים עכשיו הרבה עובדים סוציאליים - הכול טוב ויפה, אבל זה זמני

יונתן בוגט:  ברגע שהם יעברו לאחריות של מכון סאמיט, יהיו להם דמויות קבועות, תהיה להם מנחת אומנה קבועה

ישראל אייכלר: אני רוצה להבין

ישראל אייכלר:  האם אתה לא מרוצה מזה שהמשפחות יהפכו לאומנה?     

יונתן בוגט: אני מרוצה מאוד, אבל שיהפכו כבר

יונתן בוגט:  הן צריכות מחר להיות מוכרות כמשפחת אמנה, ואני צריך לקבל את המנדט

יונתן בוגט:  ואז כל הדיבור על התכלול עובר לעמותת מכון סאמיט, שערוכה עם תוכניות טיפול מיוחדות למשפחות ולילדים האלה

יונתן בוגט:  זה שיש כרגע ריבוי של עובדים סוציאליים שפוגשים, זה  מאוד טוב ויפה

יונתן בוגט:  אבל כדאי לזרז את התהליכים לכל הילדים האלה, את ההכרה לאומנה, ולהעביר אותם לעמותות ולארגונים כדי שנוכל לטפל בהם במקצועיות שאנחנו יודעים לטפל בכל ילדי האומנה

רקפת עצמון: ברשותכם, אני רוצה להגיב

רקפת עצמון:  ראשית, יוני צודק

רקפת עצמון:  ילד לא צריך לעבור בין מיטות, ומגיע לו קביעות ויציבות, ומגיע לו שתהיה הסדרה מהירה ככל האפשר

רקפת עצמון:  צריך לקחת בחשבון שבשלושה שבועות האלה אנחנו מדברים על משפחות שעברו משבעה לשבעה, וביקשו שנמתין רגע עד תום השבעה, או שהיו עסוקות בטיפול בבן משפחה שהיה מאושפז ואמרו לנו: תנו לנו עוד כמה ימים לפני שמארגנים

רקפת עצמון:  בסוף במקום הזה אנחנו עושים איזשהו איזון בין צרכים שונים, ועושים כל הזמן בקרת נזקים

רקפת עצמון:       אנחנו בטיפול ובקשר עם כל הילדים, וההסדרה נעשית בקצב שהמשפחה יכולה לעשות, עם דגש על הסדרה מהירה

רקפת עצמון:  אנחנו הסרנו את כל החסמים ואת כל התהליכים הארוכים שיש בהסדרה כדי לדייק את זה

רקפת עצמון:      למנחת האומנה יש תפקיד מאוד מאוד חשוב בקביעות ויציבות בחיי הילד

רקפת עצמון:  על זה אין בכלל ויכוח

רקפת עצמון:  התכלול שייעשה לא פוגע בתפקיד של מנחת האומנה

רקפת עצמון:  יש פה תכלולים רחבים יותר שנדרשים לעשות

רקפת עצמון:  ולכן, בתוך המערך הזה אנחנו עובדים בצמוד

רקפת עצמון:  לא סתם רחל יושבת פה

רקפת עצמון:  אנחנו עובדים בצמוד כדי לעשות את ההסדרה הזו, כשלאומנה יש תפקיד, וההסדרה תהיה חשובה ומשמעותית

רקפת עצמון:  אבל זה חלק מהרציפות כולה

ישראל אייכלר: אני רוצה להבין

ישראל אייכלר:  האם האומנה שעשיתם עד עכשיו היא לא האומנה שתישאר?     

רקפת עצמון: לא כולם יהיו מהדרום, יהיו גם ממקומות אחרים

רקפת עצמון:  האומנה של ילדים שעברו להתגורר אצל בני משפחה בצפון, תהיה בצפון, ולא אצל מכון סאמיט

ישראל אייכלר: לא, הנושא שלנו היום הוא לא מכון סאמיט אלא יתומים

ישראל אייכלר:  אני שואל לגבי היתומים עצמם

ישראל אייכלר:  האם היתומים האלה מוסדרים והם רגועים ובמקומם ואתם יכולים להסדיר מייד את כל המערך המשפטי עליו דיברתי בהתחלה, ושהם יקבלו את האומנה שלהם ואת הדברים שהם צריכים לקבל, וזה יהיה לפי מכון זה או אחר שאיתו אתם עובדים, או לא? כמה זמן זה ייקח עד שאדע שזה מסודר?     

רקפת עצמון: על שמונה אנחנו מסודרים ברמת ההחלטה, ואנחנו בתהליכי ביצוע שונים

רקפת עצמון:  לחלק יש כבר הכרה, לחלק כבר יש אפוטרופסות

רקפת עצמון:  אנחנו מטפלים בכולם

ישראל אייכלר: האם יש לכם מערך שבין הפטירה לבין האומנה?     

רקפת עצמון: העו"ס המלווה נכנסת לשם ומלווה עד שיהיה ליווי נוסף

רקפת עצמון:  ברור, אנחנו לא משאירים משפחה לבד

רקפת עצמון:  לא נשארת משפחה לבד

ישראל אייכלר: בדיוק, אני רוצה להבין שלא כמו שהוא מציין פה

ישראל אייכלר:  הוא מציין פה שתי משפחות שבהן יש עדיין ריבים על הילדים, וזה חמור מאוד

ישראל אייכלר:  זאת אומרת, כל שאר הילדים זה בהסכמת המשפחות?     

רקפת עצמון: ברשותך, אני רוצה להגיד את הדברים באופן אחר

רקפת עצמון:  אנחנו מדברים על ארבעה ילדים שהמשפחות עוד לא הגיעו להסכמה

ישראל אייכלר:   זה לא ארבע משפחות

רקפת עצמון:   לא, ארבעה ילדים, וכל בני המשפחה רוצים לטפל בילדים האלה

רקפת עצמון:  כשאתה מגיע לאירוע כזה, אפשר להגיד: אנחנו מחליטים בשנייה, ובזה נגמר העניין

רקפת עצמון:  אפשר לעשות בדיקה קצת יותר עמוקה מי הכי מתאים

רקפת עצמון:  והטוב ביותר, מבחינתנו, הוא לנסות להוביל את המשפחה להסכמות

רקפת עצמון:  בסוף נדרש כפר שלם לגדל את הילדים האלה

רקפת עצמון:  אנחנו מאמינים שכל חלקי המשפחה יצטרכו להיות מעורבים בקשר עם הילד

רקפת עצמון:  לפעמים זה לוקח קצת יותר זמן, ולפעמים נדרשות עוד פעולות מקצועיות

רקפת עצמון:  אנחנו משקיעים גם את הזמן וגם את המשאבים כדי לאפשר להגיע להסכמות משפחתיות

רקפת עצמון:  אני גם אומרת שזה לא זמן ללא גבול

רקפת עצמון:  ואם נידרש בסוף להכריע כי המשפחה לא הגיעה להכרעה, אנחנו נכריע

רקפת עצמון:  אבל יהיה לנו כבר מספיק מידע מה המקום הנכון עבור הילד

צגה מלקו: דיברתם על ארבע ילדים

צגה מלקו:  אם יש סבא וסבתא אז בדרך כלל אוטומטית הם רוצים בזה

צגה מלקו:  מצד אחד, הם איבדו את יקיריהם והם רוצים את הנכדים

צגה מלקו:  מצד שני, ישנו עניין היכולת של הסבא והסבתא

צגה מלקו:  איך אתם מסתדרים? מצד אחד, אתם רוצים לעזור לסבא והסבתא שאיבדו את הילדים, ומצד שני, יש את הנכד

צגה מלקו:  אבל בינתיים עובר זמן שהוא מאוד חשוב בגילים האלה, כמו שאמר יוני

צגה מלקו:  אני מאמינה שאתם אנשי מקצוע ואתם יודעים מה לעשות

צגה מלקו:  אבל פה באמת נפל דבר שהוא מאוד מאוד קשה

צגה מלקו:  איך אתם עושים את זה?      

רקפת עצמון: אנחנו עושים את זה בכלים המקצועיים שיש לנו

רקפת עצמון:  זו העבודה שלנו גם בשגרה וגם בחירום - להעריך מי יכול לתת את המענים הטובים, להעריך מה הכי נכון עבור הילד, מי היו הדמויות המשמעותיות עבורו

רקפת עצמון:  לכן, אנחנו גם מדברים על החלטה זמנית לשלושה חודשים, שבה נבחן יותר לעומק

רקפת עצמון:  קודם כול, כדי לייצר קביעות, ואז לעשות בדיקה עמוקה יותר

רקפת עצמון:  אנחנו באמת מנסים לתכלל פה בין צרכים שונים

רקפת עצמון:  אנחנו לא נשים ילד במקום שאנחנו חושבים שהוא לא טוב עבורו

רקפת עצמון:  גם אם זה בן משפחה שאוהב ורוצה, הוא גם צריך להיות בסוף מתאים לטפל בילד

רקפת עצמון:  זה בהחלט חלק מהדברים שנבדקים

רקפת עצמון:  ולכן, במובן הזה אנחנו צריכים להיות סופר מהירים, אבל גם סופר זהירים במהירות שלנו

רקפת עצמון:  אנחנו צריכים לתכלל פה בין משתנים שונים, כשבסוף צריך לקחת בחשבון את כולם

רקפת עצמון:  אנחנו מאוד שמחים על זה שכל הילדים אצל בני משפחה, ומקווים שכולם יוכלו להישאר שם

רקפת עצמון:  אבל אנחנו נעשה זאת עם המשפחות, ובעדינות, ומתוך קשב למשפחות ולאתגרים של המשפחות עצמן

רקפת עצמון:  אם משפחה יושבת שבעה, וקמה משבעה, ונכנסת לשבעה נוספת, ומבקשת מאיתנו: תנו לנו עוד כמה ימים להחליט, אנחנו ניתן להם

ישראל אייכלר: הדברים ברורים, את לא צריכה להתנצל עליהם

רקפת עצמון:   אני לא מתנצלת, אני מבהירה

ישראל אייכלר:   ד"ר עינת רונן, מנהלת תחום במשרד ראש הממשלה, בבקשה

עינת רונן: שלום

עינת רונן:  אני איתכם בזום כיוון שאני נמצאת בחורה בנגב בנושאים שגם קשורים

עינת רונן:  אני ד"ר עינת רונן, אני מנהלת את היחידה של שותפויות רב מגזריות במשרד ראש הממשלה

עינת רונן:  הנושא הזה עלה גם בשולחן ילדים ונוער, שאנחנו מובילים תחת שולחנות החירום במשרד ראש הממשלה

עינת רונן:  אנחנו מברכים על בחירתה של רקפת עצמון להיות פרויקטורית

עינת רונן:  זו המלצה גם של משרד ראש הממשלה

עינת רונן:  אנחנו מברכים את כל העוסקים בדבר

עינת רונן:       מבחינתנו, הדבר החשוב והמרכזי זה המשך תיאום וסנכרון הדוק ברמת המטה, ורצף טיפולי ברמת הילד הפרטני

עינת רונן:  כמו שרקפת נקבה, שלא יגיעו אל הילד שישה אנשים מקביל, ותפיסה של Project Manager לכל ילד כדי שיינתנו לו כל הזכויות שהוא זקוק אליהן

עינת רונן:  אנחנו פה בשותפות עם משרד הרווחה וכלל המשרדים בכל מה שנזקק

ישראל אייכלר:   חברת הכנסת וולדיגר, רצית להגיד משהו כשהגעת?     

מיכל מרים וולדיגר: אני בעיקר מקשיבה

ישראל אייכלר: הדברים כבר נאמרו פה, ואני אסכם באוזנייך, וגם לפרוטוקול

ישראל אייכלר:  הוועדה שמעה בכאב רב את נושא האירוע הזה, שכמו שאמרתם במספרים וגם במהות עוד לא היה במדינת ישראל מאז 1948

ישראל אייכלר:       אנחנו מאוד שמחים שבנקודה הזו יש גורם מתכלל, שזה מה שהיה חסר בדיונים שהיו לנו לגבי המפונים ולגבי המוגבלויות, שבהם היתה מיכל וולדיגר

ישראל אייכלר:  פה שמענו, ואפילו שמחתי שזה לא קול אחד בלבד

ישראל אייכלר:  כי כשאני שומע קול אחד, אני רוצה לשמוע את הקול השני

ישראל אייכלר:  גם את הקול השני שמענו מפי יוני שדיבר גם בצד הטיפולי

ישראל אייכלר:  אנחנו מברכים על שיתוף הפעולה, ומבקשים ששיתוף הפעולה ימשיך בכל הדרגים

ישראל אייכלר:  אני לא צריך להסביר למה צריך להיות הכי רגיש בעניין הזה

ישראל אייכלר:  אני מקבל גם את דברי רקפת, שהיא המתכללת, שצריך לעשות את זה מאוד מאוד Slowly but Surely, לאט אבל בטוח

ישראל אייכלר:  בלי נחישות, רק ברגישות

ישראל אייכלר:       כוועדה שעוסקת בצד הרווחה של ילדים ועד זקנים, ושל כל בני האדם במדינה הזו, אנחנו עומדים לשירותכם מבחינת חקיקה אם צריך - אני שמעתי שלא צריך, וזה בוודאי טוב - וגם במעקב

ישראל אייכלר:  וגם אם תצטרכו משהו לגבי חוק האומנה ואם יש לכם בעיה

ישראל אייכלר:  הבנתי שאין בעיה

ישראל אייכלר:  אני רק רוצה לברך אתכם

רקפת עצמון: כרגע

ישראל אייכלר: אם תצטרכו, אנחנו תמיד פה

ישראל אייכלר:  יש לנו חבר חשוב מאוד בוועדת העבודה והרווחה חבר הכנסת אלי דלל, וחברת הכנסת צגה מלקו, וחברת הכנסת מיכל וולדיגר, שעוסקת רבות בעניינים כאלה

אליהו דלל: כולם אנשים חשובים וטובים

ישראל אייכלר: יש לכם את הגיבוי שלנו לעשות את הדברים

ישראל אייכלר:  אין צורך להגיד שאין מצווה יותר גדולה מאשר חסד, ואין מצוות חסד יותר גדולה מאשר ליתומים, ובפרט במצב הזה

ישראל אייכלר:  השם יהיה איתכם, תצליחו

ישראל אייכלר:       תודה רבה, ישיבה זו נעולה